**MonaVie** oli USA-s asutatud otsemüügi ettevõte, mis turustas assai marjast valmistatud jooke ja tervisetooteid. Ettevõtte peakorter asus Salt Lake Citys. Ettevõte asutati 2005. aastal ja läks pankrotti ning sundlikvideeriti 2015. aastal.

MonaVie äriplaan sarnanes püramiidskeemiga, kus väga vähesed levitajad teenivad kasumit. Tarbijakaitseameti osakonnajuhataja Hanna Turetski-Toomiku sõnul võib Monavie mahlaskeemi puhul öelda, et tegemist on inimeste ajupesuga, et inimesed liituksid, soetaksid endale mahlad ja hakkaksid neid edasi müüma.

Eestis MonaVie tooteid turustanud ettevõtte NC Eurotax Anslat OÜ suhtes alustas Tarbijakaitseamet väärteomenetlust ning tegi ettekirjutuse tegevuse peatamiseks, mille ettevõte vaidlustas. Hiljem võeti aga apellatsioon tagasi ning tarbijakaitseameti avalike suhete juhi sõnul tähendab see sisuliselt, et NC Eurotax Anslat OÜ nõustub, et kasutas keelatud müügivõtet.

2009. aastal järjestas maailmas tunnustatud ajakiri Inc500 kõige kiiremini kasvavad ettevõtted Ameerika Ühendriikides, mille järgi MonaVie oli 1. kohal "Food & Beverage" kategoorias ja 18. kohal kõikide ettevõtete hulgas. MonaVie asutaja ja tegevjuht, Dallin A. Larsen sai 2009. aastal ühe maailma juhtiva audiitorbüroo Ernst & Young poolt aasta ettevõtja tiitli.

Tooted sisaldavad salat-euterpepalmi viljadest valmistatud pulbrit ja püreed. Nende toodete väidetav mõju tervisele pole teaduslikult tõestatud. MonaVie mahlas on salat-euterpepalmi marja mahla 25 protsenti ning 750 ml pudel maksab tellijale pea 30 eurot.

MonaVie Essential ja Active mahl koosneb 19 puuviljast ning sisaldab 25% ulatuses külmkuivatatud Acavie pulbrit ja püreed. 

MonaVie tooted sisaldavad patenteeritud AçaVie® pulbrit ja püreed. AcaVie on antioksüdantide-rikas koostisosa, mis ühendab patenteeritud acai ja juçara külmkuivatatud pulbri ja püree ning Assai\_(vili) marja, andes 10 korda rohkem polüfenoole kui traditsiooniline Assai\_(vili). Külmkuivatamine (ingl.k. "freeze-drying") on tehnoloogia, kus toiduaine külmutatakse kiirelt, seejärel eemaldatakse sellest vaakumis aeglaselt soojendades külmumisel tekkinud jääkristallid. Niimoodi kuivatades jääb toiteväärtusest alles 98%, toidukraam maitseb ja lõhnab samamoodi kui värskelt.

Eesti Tarbijakaitseamet lasi mahla testida ja leidis, et reklaamitavad vitamiinid joogis tõesti sisalduvad, kuid mahla asemel on tegemist mahlajoogiga. Eesti Tarbijakaitseamet lasi MonaVie Essential mahla testida ja leidis, et pudelil olev informatsioon vastab täpselt pudeli sisule. [*viide?*]

Ajakiri Newsweek kirjutas 2008. aastal, et vastavalt Mona Vie 2007. aasta majandusaruandele "teenis alla 1% levitajatest komisjonitasu ja neist omakorda vaid 10% teenis rohkem kui 100 USD nädalas."

Vastavalt 2011. aasta MonaVie sissetulekute ülevaate tabelile oli kõigi edasimüüjate keskmine aastapõhine tulu sel perioodil 2104,11 USA dollarit. 2011. aastal loeti hulgimüüjateks umbes 85% inimestest, kes olid sõlminud MonaVie edasimüüja avalduse ja lepingu ning teinud viimase 12 kuu jooksul vähemalt ühe ostu.

Viited
------

1. ↑  Harvey, Tom "Utah-based MonaVie faces foreclosure after spectacular rise and fall". Salt Lake Tribune, 8. mai 2015
2. ↑  "Pealtnägija: Imemahla abil rikastumine jääb kättesaamatuks unistuseks". Originaali arhiivikoopia seisuga 14. november 2012. Vaadatud 27. oktoobril 2012.
3. ↑  Kadri Inselberg MonaVie imemahl on hoopis lahja mahlajook 7. detsember 2012 Tarbia24.ee. Kasutatud: 7. detsember 2012.
4. ↑  Tarbijakaitseamet: MonaVie turustaja tunnistab püramiidskeemi Tarbija24.ee. Vaadatud 16.09.13
5. ↑  "Arhiivikoopia" (PDF). Originaali (PDF) arhiivikoopia seisuga 1.08.2014. Vaadatud 16.06.2014.`{{netiviide}}`: CS1 hooldus: arhiivikoopia kasutusel pealkirjana (link)
6. ↑  MonaVie Lands on Inc.’s Top 500 List—No. 1 in Food & Beverage Category , Business Wire
7. ↑  MonaVie Founder, Chairman and CEO Dallin A. Larsen Named Ernst & Young Entrepreneur Of The Year® 2009 Award Recipient in the Utah Region, Business Wire
8. ↑  E&Y Entrepreneurs of the Year, 2009, Bloomberg Businessweek
9. ↑  Eestlasi hullutab järjekordne püramiidskeem, E24.ee
10. ↑  "What Is AcaVie: It's Essential That You Know". Originaali arhiivikoopia seisuga 18. mai 2014. Vaadatud 17. mail 2014.
11. ↑  Simunas tehakse Eesti toiduainetööstuse ajalugu , Virumaa Teataja
12. ↑  "MonaVie ESSENTIAL® FAQs" (PDF). Originaali (PDF) arhiivikoopia seisuga 1. november 2013. Vaadatud 2. juunil 2014.
13. ↑  Tony Dokoupil (2. august 2008). "A Drink's Purple Reign". Newsweek. Originaali arhiivikoopia seisuga 2.08.2012. Vaadatud 17.07.2009.
14. ↑  "Income Disclosure Statement, Global 2011" (PDF). Originaali (PDF) arhiivikoopia seisuga 13. veebruar 2015. Vaadatud 2. juunil 2014.

Välislingid
-----------

* 
* Eestlasi hullutab järjekordne püramiidskeem, E24.ee
* Mona Vie Eesti juht: me ei müü tooteid, vaid elustiili
* "Pealtnägija": Imemahla abil rikastumine jääb kättesaamatuks unistuseks
* Tarbijakaitseamet: MonaVie turustaja tunnistab püramiidskeemi
* 
* 
*